**ΣΤΟΙΧΕΙΑ ΝΟΜΟΘΕΤΗΜΑΤΟΣ**

|  |
| --- |
| **Είδος:**ΥΠΟΥΡΓΙΚΗ ΑΠΟΦΑΣΗ |
| **Αριθμός:**414985 |
| **Έτος:**1985 |
| **ΦΕΚ:**Β 757 19851216 |
| **Τέθηκε σε ισχύ:**16.12.1985 |
| **Ημ.Υπογραφής:**29.11.1985 |
|  |
| **Τίτλος** Μέτρα διαχείρισης της άγριας πτηνοπανίδας. |
| **Προοίμιο** Εχοντας υπόψη: 1. Τις διατάξεις του άρθρ. 2 παρ. 1 περίπτ. ζ και 3 του Νομ. 1338/1983 "Εφαρμογή του κοινοτικού δικαίου" (ΦΕΚ 34/τ.Α/17.3.83), όπως τροποποιήθηκε με το άρθρ. 6 του Νομ. 1440/1984 "Συμμετοχή της Ελλάδος στο κεφάλαιο στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητος Ανθρακος και Χάλυβος και του Οργανισμού Εφοδιασμού ΕΥΡΑΤΟΜ" (ΦΕΚ 70/τ.Α/21.5.84). 2.Την 20862/2.8.1985 κοινή απόφαση του Πρωθυπουργού και του Υπουργού Εθνικής Οικονομίας "Ανάθεση αρμοδιοτήτων στους Υφυπουργούς Εθνικής Οικονομίας" (ΦΕΚ 487/7.8.1985/τ.Β.), αποφασίζουμε: |

**ΣΤΟΙΧΕΙΑ ΑΡΘΡΩΝ**

|  |
| --- |
| **Άρθρο:**1 |
| **Ημ/νία:**16.12.1985 |
|  |
| **Τίτλος Άρθρου** Σκοπός. |

|  |
| --- |
| **Κείμενο Άρθρου**  1. Με την απόφαση αυτή θεσπίζονται, σε συμμόρφωση προς τη οδηγία 79/409/ΕΟΚ του Συμβουλίου της 2ας Απρ. 1979 "περί διατηρήσεως των αγρίων πτηνών" (Ε.Ε. 15 σελ. 202), όπως τροποποιήθηκε από την οδηγία 81/854/ΕΟΚ του Συμβουλίου της 19ης Οκτ. 1981 (EEL. 319/7.11.1981 σελ. 3), τα αναγκαία μέτρα για τη διατήρηση όλων των ειδών της άγριας πτηνοπανίδας και ειδικότερα για τη προστασία, τη διαχείριση και τη ρύθμιση των πληθυσμών της, ώστε να ανταποκρίνονται ιδιαίτερα οι πληθυσμοί αυτοί στις οικολογικές, επιστημονικές και πολιτιστικές απαιτήσεις λαμβάνοντας ωστόσο υπόψη τις οικονομικές και ψυχαγωγικές ανάγκες.  2. Η απόφαση αυτή έχει εφαρμογή στα πτηνά στα αυγά, στις φωλιές και στους βιοτόπους τους. |

|  |
| --- |
| **Άρθρο:**2 |
| **Ημ/νία:**23.04.2007 |
|  |
| **Τίτλος Άρθρου** "Έννοιες. Αρχές που διέπουν τη θηρευτική δραστηριότητα" |
| **Σχόλια** Το παρόν άρθρο και ο τίτλος του τίθενται όπως αντικαταστάθηκαν με την ΥΑ 87578/703 (ΦΕΚ Β΄ 581/23.4.2007). |

|  |
| --- |
| **Κείμενο Άρθρου**  "1. Για την εφαρμογή της απόφασης αυτής οι ακόλουθοι όροι έχουν την εξής έννοια: α) Πτερωτά θηράματα: τα πτηνά της άγριας ορνιθοπανίδας που ζουν ελεύθερα στο φυσικό τους περιβάλλον καθώς και όσα από αυτά εκτρέφονται τεχνητά με σκοπό τη θήρα ή την οικονομική εκμετάλλευση τους. β) Θηρεύσιμα πτερωτά θηράματα: είναι όσα αναφέρονται στο Παράρτημα ΙΙ/1 και 11/2 της απόφασης αυτής και γ) Μη θηρεύσιμα πτερωτά θηράματα: είναι όσα περιλαμβάνονται στο Παράρτημα Ι της απόφασης αυτής.  2. Ομοίως για την εφαρμογή της απόφασης αυτής ισχύουν οι εξής αρχές που διέπουν τη θηρευτική δραστηριότητα α) Η θηρευτική δραστηριότητα επί των ειδών των πτηνών, που περιλαμβάνονται στο Παράρτημα 11/1 και στο Παράρτημα 11/2 και σημειώνονται με την ένδειξη + και τα οποία αποτελούν αντικείμενο θηρευτικών πράξεων, δεν υπονομεύει τις προσπάθειες διατηρήσεως που αναλαμβάνονται στη ζώνη εξάπλωσης τους. β) Η θηρευτική δραστηριότητα σέβεται τις αρχές μιας  ορθολογικής χρησιμοποιήσεως και μιας οικολογικά ισορροπημένης ρυθμίσεως για τα είδη των πτηνών που αφορά. γ) Η θηρευτική δραστηριότητα ασκείται υιοθετώντας όλα τα αναγκαία μέτρα με σκοπό να διατηρηθεί ή να προσαρμοσθεί ο πληθυσμός όλων των ειδών των πτηνών που ζουν εκ φύσεως σε άγρια κατάσταση, στο ευρωπαϊκό έδαφος των Κρατών Μελών στο οποίο εφαρμόζεται η συνθήκη, σε ένα επίπεδο που να ανταποκρίνεται ιδιαίτερα στις οικολογικές, επιστημονικές και μορφωτικές απαιτήσεις, λαμβάνοντας, ωστόσο, υπόψη τις οικονομικές και ψυχαγωγικές απαιτήσεις. δ) Η θηρευτική δραστηριότητα ασκείται στα πλαίσια ενός γενικού καθεστώτος προστασίας, για τα είδη στα οποία εφαρμόζεται η θηρευτική νομοθεσία, κατά τη διάρκεια των περιόδων κατά τις οποίες η επιβίωση των άγριων πτηνών απειλείται ιδιαιτέρως, ιδίως κατά την περίοδο φωλεοποιήσεως, κατά τις διάφορες φάσεις της αναπαραγωγής και εξαρτήσεως, καθώς και όταν πρόκειται για αποδημητικά είδη, κατά την περίοδο αναπαραγωγής και κατά την επιστροφή τους στον τόπο φωλεοποιήσεως." |

|  |
| --- |
| **Άρθρο:**3 |
| **Ημ/νία:**16.12.1985 |
|  |

|  |
| --- |
| **Κείμενο Άρθρου**  1.Επιτρέπεται η θήρα:  α)Των θηρεύσιμων πτερωτών θηραμάτων της περίπτ. β) του άρθρ. 2 σύμφωνα με τα οριζόμενα στην απόφαση αυτή.  β)Των μη θηρεύσιμων πτερωτών θηραμάτων της περίπτ. γ του άρθρ. 2 της απόφασης αυτής που:  αα)Δημιουργούν κινδύνους για τη δημόσια υγεία και ασφάλεια καθώς και την αεροπλοία.  ββ)Προκαλούν σοβαρές ζημιές στη γεωργική, κτηνοτροφική, δασική, θηραματική, αλιευτική και υδατική οικονομία, και  γγ)θέτουν σε κίνδυνο την ενδημική άγρια χλωρίδα ή πανίδα, εφόσον δεν υπάρχει άλλη ικανοποιητική λύση για την πρόληψη των κινδύνων και ζημιών της περίπτ. β'.  γ)Των ειδών της άγριας πτηνοπανίδας που απαιτείται να παρθούν από το φυσικό τους περιβάλλον για λόγους επιστημονικής έρευνας, εκπαίδευσης, αναπληθυσμού ή αναπαραγωγής.  2. Με απόφαση του Υπουργού Γεωργίας, που εκδίδονται ύστερα από πρόταση της αρμόδιας δασικής αρχής, καθορίζονται οι προϋποθέσεις οι μέθοδοι και τα μέσα θανάτωσης, σύλληψης, κατοχής και διακίνησης των μη θηρεύσιμων πτερωτών θηραμάτων των περιπτ. β) και γ) της προηγούμενης παραγράφου. Με όμοιες αποφάσεις καθορίζονται οι μέθοδοι, τα μέσα, οι περιοχές για τον έλεγχο των πληθυσμών των μη θηρεύσιμων πτερωτών θηραμάτων της περιπτ. β) της παρ. 1 του άρθρου αυτού, ο χρόνος και το προσωπικό καταπολέμησης, καθώς και οι λεπτομέρειες σχετικά με τις διαδικασίες παράδοσης και παραλαβής των τεκμηρίων το ύψος της αμοιβής και ο τρόπος πληρωμής των δικαιούχων. |

|  |
| --- |
| **Άρθρο:**4 |
| **Ημ/νία:**16.12.1985 |
|  |
| **Τίτλος Άρθρου** Μέσα θήρας. |

|  |
| --- |
| **Κείμενο Άρθρου**  1. Η θήρα των θηρεύσιμων θηραμάτων επιτρέπεται αποκλειστικά ως άθλημα και ασκείται μόνο με τόξο ή κυνηγετικό επωμιζόμενο όπλο που φέρει λεία κάννη και είναι μονόκαννο, δίκαννο ή επαναληπτική καραμπίνα η οποία φέρει μέχρι τρία φυσσίγγια συνολικά, από τα οποία το ένα είναι στη θαλάμη και τα δύο στην αποθήκη.  2.  Κυνηγοί που κατά τη δημοσίευση της απόφασης αυτής κατέχουν επαναληπτικές καραμπίνες δυνάμενες να φέρουν περισσότερα από τρία φυσίγγια οφείλουν, μέσα σε διάστημα δύο ετών από τη δημοσίευσή της, να μετατρέψουν τα όπλα αυτά ώστε να πληρούν τις προϋποθέσεις της προηγούμενης παραγράφου.  3. Οι κάτοχοι των όπλων των παρ. 1 και 2 πρέπει να είναι εφοδιασμένοι με δελτίο κατοχής κυνηγετικού όπλου. |

|  |
| --- |
| **Άρθρο:**5 |
| **Ημ/νία:**23.04.2007 |
|  |
| **Τίτλος Άρθρου** "Χρόνος θήρας και περιορισμοί" |
| **Σχόλια** Το παρόν άρθρο και ο τίτλος του τίθενται όπως αντικαταστάθηκαν με την ΥΑ 87578/703 (ΦΕΚ Β΄ 581/23.4.2007). |

|  |
| --- |
| **Κείμενο Άρθρου**  "1. Η θήρα των θηρεύσιμων ειδών αγρίων πτηνών επιτρέπεται κατά το χρονικό διάστημα που αρχίζει το νωρίτερο την 20η Αυγούστου εκάστου έτους και τελειώνει το αργότερο το τέλος Φεβρουαρίου του επομένου έτους.  2. Η θήρα των ειδών της προηγούμενης παραγράφου επιτρέπεται να ασκείται μισή ώρα πριν την ανατολή μέχρι και μισή ώρα μετά τη δύση του ήλιου.  3. Στο πλαίσιο της παραγράφου 1 αυτού του άρθρου και του άρθρου 2, με αποφάσεις του Υπουργού Αγροτικής Ανάπτυξης και Τροφίμων, ειδικότερα σε ότι αφορά τα πτηνά που περιλαμβάνονται στο Παράρτημα 11/1 και στο Παράρτημα 11/2 και σημειώνονται με την ένδειξη + και τα οποία αποτελούν αντικείμενο θηρευτικών πράξεων με βάση τις αρχές που προκύπτουν από το κείμενο του εγγράφου κατευθύνσεων για τη θήρα, «Οδηγία για τα πτηνά», Ευρωπαϊκή Επιτροπή, Αύγουστος 2004 όπως αυτό εκάστοτε συμπληρώνεται ή τροποποιείται καθώς και τα πρόσφατα διαθέσιμα βιογεωγραφικά και πληθυσμιακά τεχνικά δεδομένα, καθορίζονται: α) η διάρκεια της κυνηγετικής περιόδου κατά είδος σε όλη την επικράτεια ή μέρος αυτής, β) ο επιτρεπόμενος χρόνος άσκησης της θήρας εντός της ημέρας, γ) ο μέγιστος αριθμός ημερήσιας κάρπωσης ορισμένων θηρεύσιμων ειδών.  4. Ομοίως με αποφάσεις του Υπουργού Αγροτικής Ανάπτυξης και Τροφίμων ή του εξουσιοδοτημένου από αυτόν οργάνου, μπορεί να επιβάλλονται ιδιαίτερες και πρόσθετες περιοριστικές ρυθμίσεις, σε ολόκληρη την επικράτεια ή σε τμήματα αυτής, ύστερα από πρόταση της αρμόδιας Δασικής Αρχής ή της Κυνηγετικής Συνομοσπονδίας Ελλάδος, σε περίπτωση που επικρατούν παρατεταμένες χρονικά δυσμενείς για τα πτηνά, καιρικές συνθήκες και εφόσον διαπιστώνεται αιτιολογημένος κίνδυνος μείωσης ορισμένων ειδών των αγρίων πτηνών λόγω αυτών των καιρικών συνθηκών.  5. Οι αποφάσεις του Υπουργού Αγροτικής Ανάπτυξης και Τροφίμων, που αφορούν τις ανωτέρω ρυθμίσεις θήρας διαβιβάζονται στην Ευρωπαϊκή Επιτροπή." |

|  |
| --- |
| **Άρθρο:**6 |
| **Ημ/νία:**16.12.1985 |
|  |
| **Τίτλος Άρθρου** Περιοχές θήρας |
| **Σχόλια** \*\*\*Βλέπε σχετικά το άρθρο 4 της ΥΑ 322861 (ΦΕΚ Β΄ 1987/25.9.2008). |

|  |
| --- |
| **Κείμενο Άρθρου**  1. Η θήρα επιτρέπεται σε ολόκληρη την Επικράτεια, εκτός από τις ακόλουθες περιοχές για τις οποίες ισχύουν ειδικές ρυθμίσεις ή απαγορεύσεις θήρας: α)Τους πυρήνες των Εθνικών Δρυμών, τα μόνιμα καταφύγια θηραμάτων, τις ελεγχόμενες κυνηγετικές περιοχές, τα κυνηγετικά πάρκα, τα εκτροφεία θηραμάτων σε ζώνη πλάτους 500 μέτρων κατά μήκος της χερσαίας μεθοριακής γραμμής και τις περιοχές όπου ισχύουν απαγορεύσεις θήρας ορισμένου χρόνου.  β)Τις πόλεις, κωμοπόλεις, χωριά ή οικισμούς και σε ακτίνα 250 μέτρων από τη τελευταία κατοικία του και γύρω από μεμονωμένες αγροικίες σε ακτίνα 150 μέτρων.  \*\*\*2. Απαγορεύεται η θήρα χωρίς τη συγκατάθεση του ιδιοκτήτη, νομέα ή μισθωτή: α)Στους αμπελώνες από την έναρξη της περιόδου της θήρας μέχρι τη λήξη του τρυγητού.  β)Στους αθέριστους λειμώνες.  γ)Στις καλλιεργημένες εκτάσεις και στους οπωρώνες, εφόσον η άσκηση της θήρας μέσα σ' αυτά βλάπτει τη καλλιέργεια και  δ)Στις περιφραγμένες εκτάσεις. |

|  |
| --- |
| **Άρθρο:**7 |
| **Ημ/νία:**16.12.1985 |
|  |
| **Τίτλος Άρθρου** Απαγορευόμενοι τρόποι και μέσα θήρας. |
| **Σχόλια** \*\*\*Βλέπε σχετικά το άρθρο 4 της ΥΑ 322861 (ΦΕΚ Β΄ 1987/25.9.2008). |

|  |
| --- |
| **Κείμενο Άρθρου**  1. Απαγορεύεται για την άσκηση θήρας των ειδών της άγριας πτηνοπανίδας η χρησιμοποίηση ή χρήση:  α)Μηχανοκίνητων πλωτών μέσων για θήρα σε λίμνες, ποταμούς ελώδεις εκτάσεις και λιμνοθάλασσες καθώς και σε θαλάσσιες περιοχές σε ακτίνα 300 μέτρων από τις ακτές.  β)Μηχανοκίνητων πλωτών μέσων στην ανοικτή θάλασσα, τα οποία μπορούν να αναπτύξουν ταχύτητα μεγαλύτερη από 18 χιλιόμετρα την ώρα.  γ)Οποιασδήποτε κατηγορίας χερσαίου μηχανοκινήτου μέσου, από το οποίο ασκείται θήρα η μεταφορά με αυτά κυνηγετικών όπλων που δεν είναι λυμένα ή μέσα στη κλειστή θήκη τους καθώς και η χρήση των προβολέων τους για εντοπισμό ή ακινητοποίηση του πτερωτού θηράματος.  δ)Αεροσκαφών για άσκηση θήρας μέσα από αυτά.  ε)Ελαστικής σφεντόνας, θηλειών από οποιοδήποτε υλικό, ιξού, αγγίστρων, ομοιωμάτων, ζωντανών κραχτών, ηχοπαραγωγών συσκευών με μιμητικές φωνές πουλιών, ηλεκτρονικών συσκευών προσέλευσης των πουλιών, εξαρτημάτων κυνηγετικών όπλων για νυκτερινή σκόπευση, κυνηγετικών όπλων με στόχαστρο που φωσφορίζει, κάθε είδους προβολέων, καθρεπτών, δικτύων, εκρηκτικών, μηχανισμών ηλεκτροπληξίας, δολωμάτων με τοξικές ή αναισχητικές ουσίες, κάθε μορφής παγίδων για πουλιά με σκοπό τη προσέλκυση, νάρκωση, σύλληψη ή θανάτωση των πτερωτών θηραμάτων, καθώς και ασυρμάτων για συντονισμό δράσης κατά τη θήρα.  2. Απαγορεύεται επίσης:  α)Η σύλληψη, η διατήρηση σε αιχμαλωσία, η αγοραπωλησία, η κατοχή, η μεταφορά, η εισαγωγή και η εξαγωγή κάθε είδους ζωντανού πτερωτού θηράματος, με εξαίρεση από την απαγόρευση αυτή των θηραμάτων της περιπτ. γ)Της παρ. 1 του άρθρ. 3, καθώς και εκείνων που προέρχονται από τεχνητή εκτροφή, τις ελεγχόμενες κυνηγετικές περιοχές ή το εξωτερικό, εφόσον τηρήθηκαν οι νόμιμες διαδικασίες απόκτησής τους.  β)Η αγοραπωλησία οποιαδήποτε μορφής νεκρών θηρεύσιμων πτερωτών θηραμάτων, με εξαίρεση εκείνων που προέρχονται από τεχνητή εκτροφή, τις ελεγχόμενες κυνηγετικές περιοχές ή το εξωτερικό, εφ' όσον τηρήθηκαν οι νόμιμες διαδικασίες απόκτησής τους και  γ)Η αγοραπωλησία, η κατοχή, η ταρίχευση, η έκθεση σε κοινή θέα, η μεταφορά, η εισαγωγή ή η εξαγωγή των μη θηρεύσιμων νεκρών πτερωτών θηραμάτων ολόκληρων ή μερών ή προϊόντων τους, με εξαίρεση αυτών που αναφέρονται στις περιπτ. β) και  γ) της παρ. 1 του άρθρ. 3, καθώς και εκείνων που προέρχονται από τεχνητή εκτροφή, τις ελεγχόμενες κυνηγετικές περιοχές ή το εξωτερικό, εφ' όσον τηρήθηκαν οι νόμιμες διαδικασίες απόκτησής τους.  Οι κάτοχοι ταριχευμένων μη θηρεύσιμων πτερωτών θηραμάτων υποχρεούνται να τα δηλώσουν, μέσα σε διάστημα 6 μηνών από την έναρξη ισχύος της απόφαης αυτής, στις κατά τόπους δασικές αρχές σύμφωνα με διαδικασία που θα καθορίζεται με απόφαση του Υπουργού Γεωργίας.  3. Για τη προστασία των βιότοπων των ειδών της άγριας πτηνοπανίδας απαγορεύεται:  α)Η ρύπανση των υγροβιότοπων με δηλητήρια ή απόβλητα βιομηχανιών και βιοτεχνιών. Με αποφάσεις του Υπουργού Γεωργίας, που εκδίδονται ύστερα από πρόταση της αρμόδιας δασικής αρχής και δημοσιεύονται στην Εφημερίδα της Κυβερνήσεως, τάσσεται προθεσμία για τη συμμόρφωση προς τις διατάξεις της περίπτωσης αυτής των βιομηχανιών και βιοτεχνιών που τυχόν αποχετεύουν σε υγροβιότοπους.  β)Η χρησιμοποίηση γεωργικών φαρμάκων των οποίων δεν επιτρέπεται η κυκλοφορία. \*\*\*γ)Η από πρόθεση διατάραξη της ησυχίας των πτερωτών θηραμάτων ιδιαίτερα κατά τη περίοδο της αναπαραγωγής ή εξάρτησης, η καταστροφή ή η αφαίρεση των φωλιών, η κατοχή ή η αγοραπωλησία νεοσσών, αυγών και κελύφων και  δ)Η εκτέλεση έργων ή εργασιών που μπορεί να διαταράξουν την οικολογική ισορροπία στις περιοχές της παρ. 1 του άρθρου 8 χωρίς τη προηγούμενη έγκριση του Υπουργού Γεωργίας, η οποία παρέχεται μόνον στις περιπτώσεις που δεν επέρχονται σημαντικές συνέπειες σε σχέση με αντικειμενικούς στόχους που θέτει η παρούσα απόφαση. |

|  |
| --- |
| **Άρθρο:**8 |
| **Ημ/νία:**16.12.1985 |
|  |

|  |
| --- |
| **Κείμενο Άρθρου**  1. Με αποφάσεις του Υπουργού Γεωργίας, που εκδίδονται ύστερα από πρόταση της αρμόδιας δασικής αρχής και δημοσιεύονται στην Εφημερίδα της Κυβερνήσεως, καθορίζονται οι περιοχές για τις οποίες απαιτούνται ιδιαίτερα μέτρα διαχείρισης και εκμετάλλευσης των φυσικών τους πόρων και ορίζονται τα μέτρα αυτά προκειμένου να προστατευθεί και να εξασφαλισθεί η διατήρηση των ειδών που απειλούνται με εξαφάνιση, είναι ευαίσθητα στις αλλοιώσεις των βιοτόπων τους, είναι σπάνια λόγω των μικρών πληθυσμών ή της περιορισμένης τοπικής εξάπλωσής τους ή απαιτούν ιδιαίτερη προστασία λόγω της ιδιομορφίας του βιοτόπου τους.  2. Για την επιλογή των περιοχών της προηγούμενης παραγράφου λαμβάνονται υπόψη και οι ανάγκες των αποδημητικών ειδών της άγριας πτηνοπανίδας ιδιαίτερα σε ότι αφορά τους χώρους προστασίας κατά τη στάθμευση, ανάπαυση, αναπαραγωγή ή διαχείμαση κατά μήκος των δρομολογίων, μετανάστευσης. Ως περιοχές ιδιαίτερης προστασίας θεωρούνται οι υγροβιότοποι και κυρίως όσοι έχουν χαρακτηρισθεί διεθνούς σημασίας σύμφωνα με τις διατάξεις της Διεθνούς Σύμβασης RAMSAR που επικυρώθηκε με το Ν.Δ. 191/74 (ΦΕΚ 350/τ.Α/1974).  3. Με τις αποφάσεις που εκδίδονται σύμφωνα με τη παρ. 1 του άρθρου αυτού ρυθμίζονται οι αναγκαίες έρευνες και εργασίες με σκοπό τη προστασία, τη διαχείριση και την εκμετάλλευση των ειδών των πτηνών που αναφέρονται στο άρθρ. 1 και ιδιαίτερα σε ότι αφορά τις έρευνες και εργασίες που περιέχονται στο Παράρτημα ΙΙΙ της απόφασης αυτής.  4. Με αποφάσεις του Νομάρχη, που εκδίδονται ύστερα από πρόταση της οικείας δασικής αρχής μπορεί, για ορισμένους βιότοπους εξαιρετικής σημασίας για τη διατήρηση της πτηνοπανίδας, να επιβάλλονται περιορισμοί βοσκής κατά τη περίοδο της αναπαραγωγής ή να απαγορεύεται η εκχέρσωση, υλοτομία ή αποκλάδωση μεμονωμένων δένδρων συστάδων ή δενδροστοιχιών, προκειμένου να διατηρηθούν οι κατάλληλες συνθήκες φωλεοποίησης και αναπαραγωγής των ειδών του Παραρτήματος Ι της απόφασης αυτής.  5. Με τις αποφάσεις της προηγουμένης παραγράφου μπορεί επίσης να λαμβάνονται ειδικά μέτρα βελτίωσης των βιοτόπων της άγριας πτηνοπανίδας, όπως η διατήρηση ή δημιουργία ζωντανών φρακτών στα όρια των ιδιοκτησιών, διατήρηση ακαλλιεργήτων κομματιών κατά μήκος των ρυακίων, αυλακιών ύδρευσης ή αποστράγγισης, ίδρυση δενδροστοιχιών κατά μήκος των αγροτικών δρόμων. |

|  |
| --- |
| **Άρθρο:**9 |
| **Ημ/νία:**16.12.1985 |
|  |
| **Τίτλος Άρθρου** Κυρώσεις. |

|  |
| --- |
| **Κείμενο Άρθρου**  1. Οι παραβάσεις των άρθρ. 6 παρ. 1 περιπτ. (β) 7 παρ. 2 περιπτ. (β) και παρ. 3περιπτ. (β) και (γ) και 8 παρ. 4 τιμωρούνται με φυλάκιση δέκα ημερών ή με χρηματική ποινή από 5.000 έως 50.000 δραχμές.  2. Οι παραβάτες των άρθρ. 4, 7 παρ. 1 περιπτ. (ε) και παρ. 2 περιπτ. (α) και (γ) και οι κάτοχοι ή οδηγοί ? χειριστές των μηχανοκινήτων, μέσων του άρθρ. 7 παρ.1 περιπτ. (α), (β), (γ) και (δ) με τα οποία τρίτοι άσκησαν θήρα, τιμωρούνται με φυλάκιση έως ενός έτους ή με χρηματική ποινή από 20.000 έως 100.000 δραχμές.  3.Οι θηρεύοντες τα θηράματα της περίπτ. (γ) του άρθρ. 2, καθώς και κατά παράβαση των διατάξεων των άρθρ. 5 παρ. 1 και 2, 6 παρ. 1 περιπτ. (α) και 7 παρ. 3 περιπτ. (α) τιμωρούνται με φυλάκιση 3 μηνών έως 2 ετών ή με χρηματική ποινή από 50.000 έως 500.000 δραχμές. |

|  |
| --- |
| **Άρθρο:**10 |
| **Ημ/νία:**16.12.1985 |
|  |
| **Τίτλος Άρθρου** Παραρτήματα. |

|  |
| --- |
| **Κείμενο Άρθρου**  Παρατίθενται κατωτέρω τα Παραρτήματα Ι, ΙΙ/1, ΙΙ/2, και ΙΙΙ που αποτελούν αναπόσπαστο μέρος της απόφασης αυτής και έχουν ως εξής:  (Ακολουθούν Παραρτήματα).  Το Παράρτημα 1 της παραπάνω Υπουργικής Απόφασης τροποποιήθηκε από την 366599/16-31.12.1996 (ΦΕΚ Β' 1188) αποφ. Υπ. Εθν. Οικον. Και Γεωργ. |

|  |
| --- |
| **Άρθρο:**11 |
| **Ημ/νία:**16.12.1985 |
|  |
| **Τίτλος Άρθρου** Καταργούμενες Διατάξεις |

|  |
| --- |
| **Κείμενο Άρθρου**  Από την έναρξη ισχύος της απόφασης αυτής, οι διατάξεις των άρθρ. 251, 252, 254, 256, 257, 258, εκτός της παρ. 3 περίπτ. η 259, 261 και 264 του Ν.Δ. 86/1969 "περί Δασικού Κώδικος" όπως τροποποιήθηκε και συμπληρώθηκε με τις διατάξεις του ΝΔ 996/1971 και Νομ. 177/1975, δεν εφαρμόζονται κατά το μέρος που αφορούν τη θήρα των πτηνών. |